ເທີກີເລັ່ງລັດ ຈັດຫາບ່ອນພັກ ໃຫ້ແກ່ຜູ້ປະສົບໄພ (ເບິ່ງວີດີໂອ)
ທາງການເທີກີ ພວມເລັ່ງລັດ ຈັດຫາບ່ອນພັກເຊົາ ໃຫ້ແກ່ຜູ້ປະສົບໄພ ແຜ່ນດິນໄຫວຮ້າຍແຮງ ຈຳນວນຫຼາຍໆພັນຄົນ
ເຈົ້າໜ້າທີ່ Turkey ພວມເລັ່ງລັດຈັດຫາບ່ອນພັກພາອາໄສໃຫ້ແກ່ຜູ້ປະສົບໄພແຜ່ນດິນໄຫວ ຈຳນວນຫຼາຍພັນຄົນທີ່ບໍ່ມີເຮືອນຊານຢູ່ແລະຕ້ອງໄດ້ຮັບມືກັບຝົນແລະຫິມະທີ່ຕົກລົງມາ ເຈົ້າໜ້າທີ່ກ່າວວ່າ ຈຳນວນຜູ້ເສຍຊີວິດຈາກແຜ່ນດິນໄຫວທີ່ມີຄວາມແຮງ 7 2 ໃນມື້ວັນອາ ທິດຜ່ານມາໄດ້ເພີ່ມຂຶ້ນເປັນ 523 ຄົນແລ້ວ ແລະມີອີກຢ່າງນ້ອຍ 1,600 ຄົນໄດ້ຮັບບາດ ເຈັບ ເຈົ້າໜ້າທີ່ຄາດວ່າໂຕເລກຜູ້ເສຍຊີວິດຍັງຈະສືບຕໍ່ມີຈຳນວນສູງຂຶ້ນຂະນະທີ່ມີການພົບເຫັນສົບ ຄົນຕາຍເພີ່ມຕື່ມຢູ່ຕາມຊາກຫັກພັງ ມີອີກ 3 ຄົນໄດ້ຖືກພົບເຫັນຍັງມີຊີວິດຢູ່ທີ່ເມືອງ Ercis ໃນມື້ວັນພຸດວານນີ້ ການຊ່ອຍເຫຼືອຈາກນາໆຊາດບາງຢ່າງ ຮວມທັງຜ້າຕັ້ງ ເຄື່ອງນຸ່ງຫົ່ມ ແລະອາຫານການກິນ ໄດ້ຕົກໄປເຖິງປະເທດ Turkey ແລ້ວ ໃນຂັ້ນຕົ້ນອັງກາຣາໄດ້ຮັບເອົາແຕ່ການຊ່ອຍເຫຼືອຈາກອີຣ່ານແລະ Azerbaijan ຊຶ່ງມີຊາຍ ແດນຕິດກັບເຂດ ທີ່ໄດ້ຮັບຄວາມເສຍຫາຍຮ້າຍແຮງຂອງ Turkey ແຕ່ໃນເວລາຕໍ່ມາເຈົ້າ ໜ້າທີ່ Turkey ໄດ້ຮັບເອົາການຊ່ອຍເຫຼືອຈາກປະເທດອື່ນໆນຳຮວມທັງການຊ່ອຍເຫຼືອຈາກ ອິສຣາແອລທີ່ຄວາມສຳພັນພວມຕົກຢູ່ໃນສະພາບເຄັ່ງຕຶງນັ້ນ ປະຊາຊົນທີ່ບໍ່ມີບ່ອນພັກພາອາໄສຈຳນວນຫຼວງຫຼາຍພາກັນຈົ່ມທຸກວ່າ ລັດຖະບານບໍ່ໄດ້ດຳ ເນີນການຢ່າງວ່ອງໄວພໍເພື່ອແຈກຢາຍການຊ່ອຍເຫຼືອ ອົງການກາແດງຂອງ Turkey ກ່າວວ່າ ລົດບັນທຸກ 17 ຄັນໄດ້ຖືກປຸ້ນເອົາເຄື່ອງໄປ ໃນມື້ ວັນພຸດວານນີ້